Iago García

Iago García Pérez, nado en Ferrol en 1979, é un actor galego.

 Traxectoria 
Aos 18 anos marchou a Londres para reflexionar sobre o seu futuro, e durante a súa estancia na capital inglesa decidiu dedicarse á interpretación. Regresou a Madrid para ingresar na Real Escola de Arte Dramática, e alí traballou como camareiro, comercial e figurante no parque Warner Bros. En televisión participou en diversas campañas publicitarias relacionadas coas eleccións así como intervencións en series como Aída, Sete vidas ou Memoria de España, onde deu vida a Henrique II, o primeiro monarca da dinastía dos Trastámara. Deuse a coñecer ao gran público grazas ao seu traballo na serie de TVE, Amar en tiempos revueltos, onde encarnou o papel de Ernesto Expósito, un home disposto a calquera cousa con tal de alcanzar os seus obxectivos.

Series de televisión
 Personaxes fixos 
Matalobos (TVG, 2009-2010)... Marcos Matalobos
700 euros, diario secreto de una call girl (Antena 3, 2008)... Manuel
Amar en tiempos revueltos (La 1, 2006-2007)... Ernesto Expósito

 Personaxes episódicos 
La que se avecina (Telecinco, 2010)... Borja
Al filo de lo imposible (La 2, 2007).
Aída (Telecinco).
7 vidas (Telecinco, 2004)... Avogado de Aída
Memoria de España (La 1, 2004)... Henrique II Trastámara
Mis adorables vecinos (Antena 3).

 Véxase tamén 
 Ligazóns externas 
Entrevista en Europa Press .
Ficha en IMDb.

Categoría:Actores de Ferrol
Categoría:Actores de televisión de Galicia
Categoría:Nados en Ferrol
Categoría:Nados en 1979